ระวัง Downside อาจอยู่ที่ 1,040-1,036 ถ้า set หลุด 1,065
ให้ระวังด้วยว่า ถ้า SET หลุด 1,065 ลงมา ก็อาจลงต่อไปทดสอบ 1,040-1,036
22 ส.ค. 2554

ให้ระวังด้วยว่า ถ้า SET หลุด 1,065 ลงมา ก็อาจลงต่อไปทดสอบ 1,040-1,036 
ตามที่แสดงในรูป เพราะฉะนั้น ถ้า SET หลุด 1,064 ระหว่างวัน ท่านผู้อ่านก็อาจจะลดพอร์ตออกมาดูว่า แนวรับต่อไปที่ 1,0401,036 จะรับอยู่หรือไม่ และก็มีอีกจุดที่ต่ำกว่านั้น คือ อาจลงไปถึง 1,030
ในหุ้นหลักบ้านเราที่แกว่งลงมาแรงตามหุ้นโลกนั้น ก็ดูแนวรับเหล่านี้ประกอบด้วย SET50 แนวรับที่ 740 และ 736 จะตั้งหลักได้หรือไม่ก็คงต้องขอรอดูต่อไปก่อน แต่จะดีขึ้นถ้าทะลุ 751 กลับขึ้นมายืนได้ ธนาคารก็ดูแนวรับแถวๆ 408406 ประกอบด้วย ทะลุ 413 กลับขึ้นมายืนได้ก็จะดูมีลุ้นมากขึ้น ส่วนพลังงานยังดูยาก แต่ถ้า PTT ทะลุ 323 และ PTTEP ทะลุ 164 กลับขึ้นมายืนได้ก็จะดูมีลุ้นมากขึ้น ทั้งหมดนี้จะคอยติดตามสถานการณ์ และมี Update ให้ใน Market Timing 
ในการลุ้นช่วงนี้ถ้าดูเป็นตัวๆ หรือเป็นหมวดๆ ก็ยังพอคุยกันได้ แต่ก็ต้องขอให้ทำในวงจำกัดต่อไปก่อน จนกว่าสัญญาณโดยรวมจะดูดีขึ้น และเมื่ออาทิตย์ที่แล้วที่ทะลุขึ้นมา และมีลุ้นแซงตลาดต่อก็คือ Property โดยหุ้นบ้านที่ทะลุนำขึ้นมา เช่น SPALI, AP, LPN และบ้านเล็ก เช่น NCH, KMC, LALIN, KC, PF และ ESTAR และในหมวดที่ยังแข็งกว่าตลาด เช่น หุ้นในกลุ่มอาหาร เช่น TUF, CPF ในกลุ่ม Commerce เช่น BIGC, BJC, CPALL และ ROBINS หรือในกลุ่ม ICT เช่น DTAC และ/หรือ ADVANC และอื่น ๆ เช่น BLA, BCP ซึ่งจะมี Update ให้ใน Market Timing 
เรื่องทองนั้น แนวโน้มทองโลกยังลุ้นซิกแซกขึ้นต่อ โดยเป้าอาจเล็งต่อไป 1,9601,970 เหรียญสหรัฐ หรือสูงกว่านั้น ด่านอาทิตย์นี้อาจมีที่ 1,918 เหรียญสหรัฐ และ 1,930 เหรียญสหรัฐ กรณีแกว่งถ้า 1,8301,820 เหรียญสหรัฐ ยืนไม่อยู่ อาจแกว่งลงไปตั้งหลักแถวๆ 1,804 เหรียญสหรัฐ ส่วนทองบ้านเรานั้น เป้ายังดูยาก ขอเป็นลักษณะค่อยๆ เลาะขึ้นไป อาจเล็งไปในเขต 28,000 โดยด่านที่ต้องค่อยๆ เลาะขึ้นไปมีที่ 26,600 และ 27,690 กรณีแกว่งถ้าแถวๆ 25,930 ยืนไม่อยู่อาจแกว่งลงไปตั้งหลักแถวๆ 25,700-25,600 และ/หรือ 25,200